C 184/6
EL
Επίσημη Εφημερίδα της Ευρωπαϊκής Ένωσης
25.5.2023
1.4.
Η ΕΟΚΕ τονίζει ότι η συλλογή δεδομένων και η παρακολούθηση αποτελούν βασική πρόκληση για την εφαρμογή του σχεδίου δράσης για τη νεολαία, και ότι θα πρέπει να πραγματοποιείται τακτική υποβολή εκθέσεων από την Ευρωπαϊκή Επιτροπή, την Ευρωπαϊκή Υπηρεσία Εξωτερικής Δράσης (ΕΥΕΔ), τους σχετικούς χρηματοδοτούμενους οργανισμούς και τις οργανώσεις της κοινωνίας των πολιτών (ΟΚΠ), σύμφωνα με τη χαρτογράφηση και την ανάλυση των κενών των διεθνών δεδομένων για τη νεολαία που ανέλαβε πρόσφατα η Ευρωπαϊκή Επιτροπή (1).
1.5. Η ΕΟΚΕ επικροτεί και ενθαρρύνει τη σύνδεση με το έργο των Ηνωμένων Εθνών (OHE) και των υπηρεσιών τους στον τομέα αυτόν, ιδίως όσον αφορά το θεματολόγιο για τη νεολαία, την ειρήνη και την ασφάλεια, καθώς και κάθε συνέργεια με την Επιτροπή των Ηνωμένων Εθνών για τα Δικαιώματα του Παιδιού.
1.6. Η ΕΟΚΕ πιστεύει ότι οι πρωταρχικές πολιτικές της ΕΕ για τη νεολαία, όπως το Erasmus+ και οι εγγυήσεις για τη νεολαία μπορούν να αποδειχτούν χρήσιμες για το έργο στους τομείς της συμμετοχής των νέων και των πολιτικών για τη νεολαία.
Κατά την αξιοποίηση αυτών των δομών, απαιτείται προσοχή στην ανεξαρτησία των διαδικασιών υποβολής αιτήσεων και σε θέματα όπως οι θεωρήσεις και οι γλώσσες.
1.7. Η ΕΟΚΕ συνιστά στο Συμβούλιο της ΕΕ να ενθαρρύνει τα κράτη μέλη της ΕΕ να καταρτίσουν δικά τους σχέδια τα οποία να εστιάζουν σε παρόμοια ζητήματα, όπως το σχέδιο δράσης για τη νεολαία και η συνεργασία με την κοινωνία των πολιτών, ιδίως με τις οργανώσεις νεολαίας.
Επιπροσθέτως, οι υφιστάμενοι δεσμοί και οι εταιρικές σχέσεις της κοινωνίας των πολιτών μεταξύ των κρατών μελών της ΕΕ και των χωρών-στόχων θα πρέπει να αναπτυχθούν και να ενισχυθούν, ιδίως μεταξύ των οργανώσεων νεολαίας.
1.8. Η ΕΟΚΕ συνιστά επίσης να ενθαρρυνθούν οι χώρες-στόχοι και να τους παρασχεθούν τα κατάλληλα εργαλεία ώστε να αποκτήσουν τις δικές τους απτές ειδικές πολιτικές για τη νεολαία και εθνικά συμβούλια νεολαίας ή κάτι αντίστοιχο.
Ταυτόχρονα, η Επιτροπή θα πρέπει, κατά τη στήριξη των χωρών-στόχων, να καθοδηγείται από τις αρχές των ανθρωπίνων δικαιωμάτων.
1.9. Η ΕΟΚΕ πιστεύει ότι θα πρέπει να συνδεθεί το σχέδιο δράσης για τη νεολαία με το ευρωπαϊκό έτος Δεξιοτήτων, προκειμένου να διασφαλιστεί ότι το έργο αυτό αποτελεί προτεραιότητα στις χώρες εταίρους. 1.10.
Η ΕΟΚΕ είναι της άποψης ότι οι δραστηριότητες που εστιάζουν στην εκπαίδευση θα πρέπει να επικεντρώνονται στην ισότητα, ιδίως στην προστασία των νεαρών κοριτσιών, καθώς και ότι οι στρατηγικές θα πρέπει να διασφαλίζουν τη συμμετοχή όσων παρουσιάζουν τη μεγαλύτερη δυσκολία προσέγγισης.
Όλες οι ευκαιρίες για υποτροφίες θα πρέπει να είναι ανοικτές, διαφανείς και να περιλαμβάνουν μελετημένες μεθόδους για την ενθάρρυνση όσων παρουσιάζουν τη μεγαλύτερη δυσκολία προσέγγισης. 1.11.
Η ΕΟΚΕ πιστεύει ακράδαντα ότι θα πρέπει να προωθηθεί η συμμετοχή στα κοινά με όλες τις ΟΚΠ, όπως ομάδες νέων, συνδικαλιστικές οργανώσεις και ομάδες νέων επιχειρηματιών.
1.12. Η ΕΟΚΕ θεωρεί ότι πρέπει να εξεταστεί ο αντίκτυπος της εμπορικής πολιτικής της ΕΕ στους νέους ανθρώπους και η σύνδεσή της με εκείνους, ιδίως στο πλαίσιο των κεφαλαίων σχετικά με το εμπόριο και τη βιωσιμότητα και των συμφωνιών οικονομικής εταιρικής σχέσης (ΣΟΕΣ).
1.13. Η ΕΟΚΕ συνιστά να αναπτυχθούν ειδικές υπηρεσίες ψυχικής υγείας σε επίπεδο κοινότητας για τους νέους και στόχοι τόσο για αριθμητικά αποτελέσματα όσο και για ποιοτικές βελτιώσεις της ψυχικής υγείας, όσον αφορά την εργασία με νέους στο πλαίσιο της εξωτερικής δράσης, σύμφωνα με τη μελέτη της Ευρωπαϊκής Επιτροπής.
1.14. Η ΕΟΚΕ πιστεύει ότι η καταπολέμηση της παιδικής εργασίας θα πρέπει να αποτελέσει σημαντικό μέρος του σχεδίου δράσης για τη νεολαία, ούτως ώστε η παιδική εργασία να αποτελέσει επιτέλους παρελθόν στον 21ο αιώνα.
2.
Γενικές πληροφορίες: συναφείς δραστηριότητες της ΕΟΚΕ 2.1.
Τον Οκτώβριο του 2018, η ΕΟΚΕ ενέκρινε τη γνωμοδότησή της σχετικά με τη νέα στρατηγική της ΕΕ για τη νεολαία (2), επισημαίνοντας την ανάγκη για μια διατομεακή προσέγγιση των νέων και την ανάγκη για περισσότερη προσοχή στην απασχόληση, την ψυχική υγεία, την ισότητα και την εκπαίδευση.
Επισημαίνεται επίσης η σημασία των πολιτικών εξωτερικής δράσης της ΕΕ στο πλαίσιο αυτό.
(1) (2)
Kalantaryan, S., McMahon, S. και Ueffing, P., Youth in external action (Η νεολαία στην εξωτερική δράση), JRC130554, Υπηρεσία Εκδόσεων της Ευρωπαϊκής Ένωσης, Λουξεμβούργο, 2022.
EE C 62 της 15.2.2019, σ.
142.